Maurhopper er en mindre edderkopp, mellom 4 og 7 millimeter lang. Den er mørkt brunsvart og rødlig farget. Den ligner på maur og kan lett forveksles med disse, særlig de røde skogsmaurene. Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.